Nos Stephanus, decanus Oschariensis, notum facimus universis presentibus et futuris quod Martellus de Arconceyo, dictus dou Gorgeas, compos mentis, sue propria bona ac spontanea voluntate sua dedit, cessit et contulit, in puram et perpetuam elemosinam, pro remedio anime sue et animarum antecessorum suorum, Deo et Beate Marie Cistercii et fratribus ibidem Deo servientibus, mansum unum situm in villa de Orseto, qui vocatur Mansus dou Boriat. Quem mansum tenet Alis, mulier. Quam similiter mulierem dictus Martellus dedit Cistercienses et heredes ipsius cum dicto manso et omnibus pertinentiis ejusdem et omnibus rebus dicte Alis et heredum suorum libere, quiete et pacifice imperpetuum possidendos, nichil sibi in predicto manso et pertinentiis ejusdem reservans, et retinens exceptis quibusdam nucibus. De quibus fructum retinet ad vitam suam tantummodo pro voluntate sua omnimoda facienda. Promittens juramento prestito, prestito corporali quod contra hanc elemosinam per se vel per alium nunquam veniet, sed contra omnes homines domui Cistercii bonam et fidelem garantiam portabit. In cujus rei testimonium, nos predictus decanus presentibus litteris sigillum nostrum duximus apponendum. Actum anno Domini Mo CCo septuagesimo, mense novembris.